open-index/open-wikipedia-markdown huggingface dataset:
First of the Five Elements

**First of the Five Elements** on suomalaisen power metal -yhtye Warmenin viides studioalbumi. Se julkaistiin 30. syyskuuta 2014.

Albumin tekemiseen kerättiin varoja joukkorahoituksella.

## Kappaleet
#
#
#
#
#
#
#
#
# (Madonna -cover)
#
#
# (Alice Cooper -cover)

## Kokoonpano
* Mirka Rantanen – rummut
* Antti Wirman – kitara
* Janne Wirman – kosketinsoitin
* Jyri Helko – bassokitara

### Vierailevat muusikot
* Alexi Laiho – laulu (kappaleet 5 ja 12)
* Pasi Rantanen – laulu (kappaleet 2, 4, 6, 8, 10 ja 11)
* Jonna Geagea – laulu (kappaleet 3 ja 9)

## Arvostelut
* Metal Temple: 

## Aiheesta muualla
* 
* 

## Lähteet

¨
Duncan I

**Duncan I** (noin 1001–1040) oli Skotlannin kuningas. Hän oli Malcolm II:n vanhimman tyttären Bethocin poika.

Duncan nousi valtaan Malcolm II:n kuoltua vuonna 1034, ja menetti valtaistuimen serkulleen Macbethille vuonna 1040. Duncan oli luonteeltaan heikko ja huono hallitsija.

## Lähteet
Tukholman vanha observatorio

**Tukholman vanha observatorio** on entinen observatorio Tukholman Vasastanin kaupunginosassa Observatorielundenin puistossa sijaitsevalla kukkulalla.

Observatorion rakennutti Ruotsin kuninkaallinen tiedeakatemia. Arkkitehti Carl Hårlemanin suunnittelema observatorio rakennettiin vuosina 1748–1753, ja sitä on täydennetty lisärakennuksilla vuosina 1838, 1875 ja 1881. Observatorion valmistumisen aikoihin alue sijaitsi vielä kaupungin ulkopuolella. Tukholman observatorio osallistui kansainväliseen Venuksen ylikulun havainnointiin vuosina 1761 ja 1769. Tähtitieteilijät siirtyivät vuonna 1930 uusiin tiloihin Saltsjöbadeniin, jolloin vanha observatoriorakennus siirtyi Tukholman kaupungille ja sitä ympäröivä alue muutettiin yleiseksi puistoksi. Vuosina 1934–1985 rakennus oli Tukholman yliopiston maantieteen laitoksen käytössä.

Vanhassa observatoriossa avattiin vuonna 1991 tähtitieteen historiaa esittelevä observatoriomuseo. Kuninkaallinen tiedeakatemia osti vuonna 1999 talon takaisin itselleen ja jatkoi museon ylläpitämistä vuoteen 2014, jolloin se suljettiin.

Tukholman vanha observatorio on nykyään Ruotsin vanhin observatorio, jossa on edelleen käytössä oleva teleskooppi.

## Lähteet

## Aiheesta muualla

*Observatoriomuseon kotisivu
Triangulaatio

**Triangulaatio** on politiikassa sitä, kun poliittinen ehdokas asettuu perinteisen vasen–oikea-jatkumon ulkopuolelle, yläpuolelle tai tarkalleen sen keskelle. Näin hän houkuttelee äänestäjikseen ääripäiden välissä olevia äänestäjiä. Samalla hän pyrkii etääntymään radikaalista poliittisesta laidasta, mikä voisi karkottaa äänestäjiä. Ehdokas poimii poliittisia kantojaan kummaltakin puolelta omaksi edukseen kulloisenkin tilanteen mukaan.

Käsitteen triangulaatio (*triangulation*) nimesi vuonna 1996 Yhdysvaltain presidentti Bill Clintonin neuvonantaja Dick Morris. Clinton omaksui uudelleenvalintakampanjassaan republikaanivastaehdokkaansa Bob Dolen maltillisimpia poliittisia kantoja, kuten veroleikkaukset, budjetin tasapainottaminen ja sosiaaliturvan uudistaminen. Hän myös hylkäsi joitain demokraattien perinteisistä ajatuksista, kuten laajan hallinnon. Tällä hän käänsi jotkin perinteisesti republikaaneja tukeneet osavaltiot puolelleen ja voitti lopulta vaalit.

Morris kuvaili triangulaatiota itse näin:
 Morris määritteli myös, että triangulaatio on "toisen puolen ongelmien ratkaisemista oman puolueen ratkaisuilla".

Myöhempien demokraattiehdokkaiden Al Gore ja John Kerry on katsottu yrittäneen hyödyntää triangulaatiota, mutta epäonnistuneen siinä.

Ruotsissa entinen pääministeri Göran Persson katsoi pääministeri Fredrik Reinfeldtin hävinneen vuoden 2014 valtiopäivävaalit siksi, että Reinfeldt yritti triangulaatiolla lähentyä sosiaalidemokraatteja liiaksi. Näin hän unohti Tukholman ulkopuoliset äänestäjät, mikä nosti ruotsidemokraattien kannatusta kokoomuksen kustannuksella.

## Lähteet

## Aiheesta muualla
* Defining "Triangulation" , The Democratic Strategist
Miquelin piste

Euklidisessa geometriassa **Miquelin piste** on kolmioon liittyvä piste. Olkoot D,E ja F kolmion ABC sivujen BC, CA ja AB pisteitä. Kolmioiden AFE, BDF ja CED ympäri piirretyt ympyrät leikkaavat toisensa samassa pisteessä. Tämä on kolmion ABC Miquelin piste.

## Lähteet
Fagnanon lause

Euklidisessa geometriassa **Fagnanonin lause** on ortokolmioon liittyvä tulos. Sen mukaan ortokolmion piiri on lyhin sellaisen kolmion piiri, jonka kärjet ovat annetun teräväkulmaisen kolmion sivulla.
## Lähteet
Arkhimedeen lause (geometria)

Geometriassa **Arkhimedeen lause** eli **katkaistun jänteen lause** on euklidisen geometrian tulos, joka kuuluu seuraavasti. Olkoon ABC kolmio ja sivun AC pituus suurempi kuin sivun BC pituus. Oletetaan, että M puolittaa ABC:n ympäri piirretyn kaaren ACB. Olkoon D pisteen M kohtisuora projektio AC:llä. Tällöin AD=BC+CB.
## Lähteet
Sebadoh

**Sebadoh** on yhdysvaltalainen indie rock-yhtye, joka perustettiin Massachusettsissa vuonna 1986. Sebadoh on Pavement ja Guided by Voices -yhtyeiden kanssa merkittäviä *lo-fi*-musiikin pioneereja yhdistettynä indie rockiin. Yhtye julkaisi seitsemän studioalbumia vuosina 1989-1999, ja kahdeksannen studioalbuminsa yhtye julkaisi 14 vuoden levytystauon jälkeen.

## Diskografia
### Studioalbumit
**[[The Freed Man]]* (1989)
**[[Weed Forestin']]* (1990)
**[[Sebadoh III]]* (1991)
**[[Bubble and Scrape]]* (1993)
**[[Bakesale]]* (1994)
**[[Harmacy]]* (1996)
**[[The Sebadoh]]* (1999)
**[[Defend Yourself]]* (2013)
**[[Act Surprised]]* (2019)

### Kokoelmat
**[[The Freed Weed]]* (1990)
**[[Smash Your Head on the Punk Rock]]* (1992)
**[[Wade Through the Boggs]]* (2007)

## Lähteet

## Aiheesta muualla

*Sebadohin nettisivut
Eulerin monitahokaslause

**Eulerin monitahokaslause** antaa yhteyden moni­tahokkaan kärkien, särmien ja tahkojen lukumäärille. Sen mukaan jos V, E ja S ovat monitahokkaan kärkien, särmien ja ­tahkojen lukumäärät, ja jos monitahokkaan muodostaman pinnan genus on nolla, niin V-E+S=2.  Tällöin sanotaan, että monitahokkaan muodostaman pinnan Eulerin karakteristika on kaksi. Genus on nolla esimerkiksi, jos monitahokas on konveksi. Esimerkiksi kuutiossa, samoin kuin missä tahansa suora­kulmaisessa särmiössä, on 8 kärkeä, 12 särmää ja 6 tahkoa, ja 8-12+6 = 2.

Lauseen keksi 1700-luvulla Sveitsissä syntynyt matemaatikko Leonhard Euler.

## Katso myös
* Eulerin karakteristika

## Lähteet
Aasian kisat 2014

**Aasian kisat 2014**, järjestyksessään 17. Aasian kisat, järjestettiin Incheonissa Etelä-Koreassa 19. syyskuuta – 4. lokakuuta 2014. Tapahtumassa järjestettiin 439 kilpailua 36 urheilulajissa. Incheon on kolmas eteläkorealainen kaupunki, joka järjesti Aasian kisat. Soulissa kisat järjestettiin vuonna 1986 ja Busanissa kilpailtiin vuonna 2002.

## Aiheesta muualla

*Tapahtuman verkkosivut
Heli Roukanoja

**Heli Vilhelmiina Roukanoja** (s. 13. syyskuuta 1973 Helsinki) on suomalainen lääkäri ja aktiiviuransa lopettanut koripalloilija. Sentterinä pelannut Roukanoja pelasi Suomen lisäksi Venäjän pääsarjassa.

## Pelaajaura

Pakilan Visan kasvatti, jääkiekosta lapsena pitänyt Roukanoja, oli lajiin liian pieni, ja Roukanojan äiti ohjasi tämän koripalloharjoituksiin. Lapsena Roukanoja ei pitänyt juoksemisesta. Lapsuus- ja nuoruusajan valmentajista Roukanojan mieleen jäi etenkin isähahmona toiminut Heikki Suomi, joka auttoi muun muassa kengännauhojen solmimisessa. Roukanojaa kyseltiin Forssan Alun SM-sarjajoukkueeseen, mutta tämä valitsi mieluummin suuremman peliajan I-divisioonaa pelanneessa Tampereen Pyrinnössä, joka nousi kauden jälkeen naisten SM-sarjaan. Roukanoja on ollut myöhemmin tyytyväinen seuravalintaansa, sillä vuosi I-divisioonassa kehitti hänen omien sanojensa mukaan itseluottamusta ja toi pelikokemusta.

Roukanoja edusti naisten SM-sarjassa Pyrinnön jälkeen Pussihukkia ja Panttereita. Pussihukkiin Roukanoja palasi Venäjältä toukokuussa 2000 ja Panttereista kesäkuussa 2005 kahden vuoden sopimuksella. Roukanoja ylitti Suomen naisten pääsarjassa 4&nbsp;000 runkosarjapisteen rajan marraskuussa 2006, 5&nbsp;000 runkosarjapisteen rajan marraskuussa 2008 ja 3&nbsp;000 levypallon rajan lokakuussa 2008.

Roukanoja valittiin naisten SM-sarjassa vuoden pelaajaksi vuosina 2001, 2002 ja 2007, finaalien parhaaksi pelaajaksi vuonna 2004, vuoden tulokkaaksi vuonna 1994 ja I-divisioonan parhaaksi pelaajaksi vuonna 1993. SM-sarjan korikuningattaruuden Roukanoja voitti vuonna 2006 ja levypallokuningattaruuden vuonna 2004.

Suomen maajoukkueessa Roukanoja pelasi vuosina 1993–2003 67 ottelua, joissa hän teki yhteensä 706 pistettä. Roukanojan paras pistemäärä maajoukkueessa oli yksittäisessä ottelussa 21, johon hän ylsi kahdesti. Vuonna 2000 Roukanoja voitti Suomen joukkueessa Pohjoismaiden mestaruuden.

Koripalloilijanuransa ohella Roukanoja opiskeli lääkäriksi muun muassa Pietarin yliopistossa, minä aikana hän myös edusti venäläisiä seuroja. Venäjällä Roukanoja edusti myös BK Volnaa kaudella 1999–2000. Venäjällä Roukanoja pelasi lisäksi BK Spartak Pietarissa, Baltiskaja Zwezdassa ja Ronchetti Cupia Force-Majeuressa. Hän harjoitteli ensimmäiset vuodet venäläisjoukkueiden mukana ja pelasi viikonloppuisin Pyrinnössä. Joukkuetovereinaan Venäjällä Roukanojalla olivat muun muassa Svetlana Abrosimova ja Ilona Korstin. Roukanoja esiintyi huonosti joukkueharjoituksissa mutta onnistui otteluissa.

## Saavutukset
### Henkilökohtaiset saavutukset
* Naisten SM-sarjan vuoden pelaaja 2001, 2002 ja 2007
* Naisten SM-sarjan finaalien paras pelaaja 2004
* Naisten SM-sarjan vuoden tulokas 1994
* Naisten I-divisioonan paras pelaaja 1993
* Naisten SM-sarjan korikuningatar 2006
* Naisten SM-sarjan levypallokuningatar 2004

### Joukkuesaavutukset
* Pohjoismaiden mestaruus 2000
* Suomen mestaruus 2004
** SM-hopeaa 2004 ja 2005
** SM-pronssia 1999
* Suomen cup 2004
** Suomen cupin hopeaa 2005

## Lähteet
* Heli Roukanoja  baskethotel.com
* Maajoukkueprofiili Suomen Koripalloliitto
* Kettunen Piia: *What's up Doc?* Kori-lehti

### Viitteet
Ashraf Ghani

**Mohammad Ashraf Ghani Ahmadzai** (; s. 1949) on afganistanilainen poliitikko, joka toimii maansa länsimaiden asettaman hallinnon presidenttinä syyskuusta 2014 alkaen. Entinen valtiovarainministeri Ghani oli ehdolla kesäkuussa 2014 pidetyssä presidentinvaalissa. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut entinen ulkoministeri Abdullah Abdullah sekä Afganistanin kansa epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.

Ghani on syntynyt vuonna 1949. Hän työskenteli talousministerinä 2002–2005 samassa hallituksessa jossa Abdullah oli ulkoministerinä. Hän tuli tunnetuksi ulkomaisen avun tehottomuuden arvostelijana. Hän syytti Yhdysvaltoja rinnakkaisen valtionhallinnon pyörittämisestä. Vuonna 2007 hän sanoi haastattelussa, että avustusvaroin rakennettu koulu maksaa viisi kertaa niin paljon kuin omin rahoin rakennettu.

Taliban alkoi edetä nopeasti kun Yhdysvallat alkoi vetää joukkojaan pois Afganistanista 1. toukokuuta 2021. 15. elokuuta 2021 Ghani luopui vallasta ja lähti Tadžikistaniin. Maahan perustettiin komitea neuvottelemaan Talibanin kanssa.

Venäjän edustajiston lehdistösihteerin mukaan Ghani siirtyi lentokentälle neljän auton saattueessa, jotka oli pakattu täyteen käteistä. Kaikki rahat eivät mahtuneet Ghania kuljettaneeseen helikopteriin, joten osa käteisestä jäi kiitoradalle.
Ria Novostin mukaan Ghani oleskelee Omanissa.
Afganistanin lähettiläs Tadžikistanissa syytti Ghania 169 miljoonan dollarin valtion varojen varastamisesta ja vaati Interpolia pidättämään hänet. Myöhemmin Arabiemiraattien hallitus vahvisti, että Ghani oleskelee maassa humanitaarisista syistä.
Ghani tuli julkisuuteen Facebookissa streamatulla videolla.

## Lähteet

## Aiheesta muualla
Naisten Korisliigan vuoden tulokas

SM-sarjojen (sekä miesten että naisten)vuoden tulokkaaksi valittiin ensimmäisen kerran nainen kaudella 1990-91, jolloin palkinnon sai Jutta Varjus (Gustafsson)
Naisten SM-sarjassa alettiin jakaa omaa jokavuotista vuoden tulokas-palkintoa kaudella 1993-94, jolloin ensimmäisen naisten oman palkinnon sai Heli Roukanoja.

## Vuoden tulokkaat

## Lähteet
* Suomen Koripalloliiton tilastopalvelu  basket.fi
Nils Helander

**Nils (Niilo) Helander** (24. huhtikuuta 1922 Heinola – 2. heinäkuuta 1944 Immola) oli suomalainen TK-valokuvaaja.

Helander oli päässyt ylioppilaaksi ja hän palveli jatkosodan aikana sotilasvirkamiehenä 8. Tiedotuskomppaniassa.

Helander otti ensimmäiset TK-kuvansa syksyllä 1941 ja kaikkiaan hän ehti ottaa noin 3&nbsp;000 kuvaa. Hän hankki myös tähystäjäkoulutuksen ja oli kesällä 1944 mukana tähystäjänä suomalaisten SB-pommikoneiden pommituslennoilla ottaen samalla kuvia. 

Helander kaatui 22-vuotiaana 2. heinäkuuta 1944 Immolan lentokentällä Imatralla. Hän kuvasi kiitotiellä kenttää pommittaneita venäläisiä pommikoneita ja maataistelukoneita kun hänen rintaansa osui ylilentäneen lentokoneen konetykin ammus. Edellisenä päivänä Helander oli ollut Immolasta lentäneiden osasto Kuhlmeyn Stuka-syöksypommittajien mukana kuvauslennolla toimien Stukan taka-ampujana.

Helander on haudattu Hietaniemen sankarihautaan.

## Lähteet
* Suomen sodissa 1939-1945 menehtyneet
* Janne Toivonen : Rämäpää Nils Helander oli yksi rintamalla kaatuneista kuvaajista, Helsingin Sanomat 19.7.2014

### Viitteet

## Aiheesta muualla
* SA-kuva-arkistosta löytyy Helanderin ottamia kuvia hakuehdolla Nils Helander tai Niilo Helander
FS D'Estienne d'Orves (F781)

**D’Estienne d’Orves** (runkonumero F781) oli Ranskan laivaston 1976 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 1. syyskuuta 1972. Se laskettiin vesille 1. kesäkuuta 1973 ja otettiin palvelukseen 10. syyskuuta 1976.

## Palvelus
Alus poistettiin palveluksesta 1999 ja myytiin Turkille, joka liitti sen laivastoonsa 25. heinäkuuta 2002 nimellä *TCG Beykoz* ja runkonumerolla F-503.

## Lähteet

*

### Viitteet
Maatalouden vallankumous

**Maatalouden vallankumous** voi tarkoittaa seuraavia asioita:

* maanviljelyn synty Lähi-idässä n. 11000–8500 eaa.
* Englannin maatalouden vallankumous n. 1690–1800 jaa.
* vihreä vallankumous n. 1960–1985.
Hoikkasinikorento

**Hoikkasinikorento** (*Orthetrum coerulescens*) on sinikorentoihin kuuluva sudenkorento, jonka aikuiset koiraat ovat väriltään sinisiä.

## Ulkonäkö ja koko

Hoikkasinikorennon koiras saa sukukypsäksi tullessaan asteittain sinistä väriä. Keltaisen ja tumman kirjavasta sinihärmäiseksi muuttuu alkuun takaruumis ja sen jälkeen keskiruumis takaruumiin vaaletessa. Nuoremmat koiraat ja naaraat ovat väriltään keltaisia. Naaras muuttuu vanhemmiten ruskeaksi. Lajilla on vaaleat siipitäplät ja olkajuovat, jotka ovat näkyvä tuntomerkki etenkin nuorilla korennoilla. Paikoillaan oleva hoikkasinikorento pitää usein etujalkojaan päänsä taakse taitettuina.

Ulkonäöltään hoikkasinikorento on muista lajeista lähimmin merisinikorennon kaltainen. Hoikkasinikorento on kuitenkin tätä pienikokoisempi ja hoikempi. Myös sinihärmäinen sorjahukankorento muistuttaa hoikkasinikorentoa.

Hoikkasinikorennon takaruumiin pituus on 27–31&nbsp;mm ja takasiiven pituus 28–33&nbsp;mm.

## Levinneisyys ja elinympäristö

Lajia tavataan yleisenä Etelä- ja Keski-Euroopassa, Välimeren rannikoilla Pohjois Afrikassa, paikallisena pohjoisessa Euroopassa sekä Aasiassa Pohjois-Intiaan ulottuvalla alueella. Suomessa laji on harvinainen ja esiintyy lähinnä paikoittaisena. Lajin vahvin elinalue Suomessa sijoittuu Heinolan ja Mäntyharjun välille sekä Ruokolahdelle.

Hoikkasinikorento elää virtaavilla vesillä, kuten puroilla ja joilla, joilla on runsaasti kasvillisuutta ja puolivarjoinen valoisuus.

## Elintavat

Lajin lentoaika on Suomessa kesäkuun puolestavälistä elokuun lopulle. Päälentoaika on heinäkuun alulta elokuun alkuun.

## Lähteet

## Aiheesta muualla
* Hoikkasinikorento Korentowikissä
Callum McGregor

**Callum William McGregor** (s. 14. kesäkuuta 1993 Glasgow) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin valioliigassa pelaavaa Celticiä.

McGregor aloitti liigauransa lainasopimuksella Englannin ykkösliigan Notts Countyssa kaudella 2013–2014. Hän teki debyyttinsä Celticin edustusjoukkueessa kesäkuussa 2014 Mestarien liigan karsinnassa KR Reykjavíkiä vastaan ja teki ottelun ainoan maalin. Hän on pelannut Skotlannin Valioliigassa yli 300 ottelua ja voittanut kymmenen kautensa aikana liigamestaruuden yhdeksän kertaa.

McGregor pelasi useissa Skotlannin juniorimaajoukkueissa. Skotlannin A-maajoukkueessa hän pelasi ensimmäisen ottelunsa 9. marraskuuta 2017 Alankomaita vastaan. Kesällä 2021 käydyissä EM-kilpailuissa hän tuli vaihdosta kentälle ensimmäisessä alkulohko-ottelussa ja pelasi täydet minuutit kahdessa muussa. Hän teki viimeisessä alkulohko-ottelussa Kroatiaa vastaan maalin, ja se oli Skotlannin ainoa maali koko turnauksessa. Kesäkuun 9. päivään 2024 mennessä McGregor on pelannut 60 maaottelua, joissa hän on ollut 52 kertaa avauskokoonpanossa. Hän on tehnyt A-maaotteluissaan kolme maalia, EM-kisamaalin jälkeen kesäkuussa 2022 MM-jatkokarsintaottelussa Ukrainaa ja kesäkuussa 2023 EM-karsintaottelussa Georgiaa vastaan.

## Lähteet
Hannele Koskela

**Hannele Kristiina Koskela** (o.s. **Hämäläinen**, s. 25. joulukuuta 1966 Lahti) on aktiiviuransa päättänyt suomalainen pituushyppääjä. Hän edusti vuodesta 1984 lähtien Lahden Ahkeraa ja hänen valmentajinaan toimivat Raimo Hämäläinen sekä Juha Koskela. Kalevan kisoista Koskela saavutti pituushypyssä kaksi pronssia vuosina 1984 ja 1990. Lisäksi hän voitti sisäratojen SM-kisoista pituushypyn hopeaa vuonna 1992. Virallisissa kilpailuissa Koskela ei ole esiintynyt vuoden 1992 jälkeen.

## Lähteet
Megalonyx

**Megalonyx** (kreikkaa ”iso kynsi”) on verraten hyvin tunnettu hävinnyt maalaiskiaisten suku. Se kuului heimoon Megalonychidae ja asusteli Pohjois-Amerikassa plioseeni- ja pleistoseenikaudella. Se kuoli sukupuuttoon 11 000 vuotta sitten.

## Ulkonäkö

*Megalonyx* oli pienempi kuin sukulaisensa *[[Megatherium]]*, mutta se oli silti suuri eläin: 2,5–3 metriä pitkä, 1,70 metriä korkea ja pystyi painamaan tonnin.

Kokonsa vuoksi se oli helpompi saalis sapelihammaskissoille, mutta puolustukseksi sillä oli terävät kynnet. 
*Megalonyx*illä oli lyhyt ja leveä kuono.
Sen jäänteitä on löydetty Alaskasta Kolumbiaan asti ja se eli tiheässä metsässä.
Yksi laji *(M. jeffersoni)* on nimetty Yhdysvaltain entisen presidentin Thomas Jeffersonin mukaan.

## Lajit

**Megalonyx matthisi* Hirschfeld & Webb 1963
**Megalonyx wheatleyi* Cope 1871
**Megalonyx leptostomus* Cope 1893
**Megalonyx jeffersonii* Wistar 1822

## Lähteet

*http://library.sandiegozoo.org/factsheets/_extinct/sloth_extinct/extinct_sloth.htm
Vaasan Sportin SM-liigakausi 2014–2015

**Vaasan Sportin SM-liigakausi 2014–2015** on jääkiekkoseura Sportin toinen kausi jääkiekon SM-liigassa ja Suomen jääkiekon korkeimmalla sarjatasolla. Sport pelasi edellisen kerran SM-liigassa kaudella  ja nousi SM-liigaan täksi kaudeksi Mestiksestä.

## Lähtökohdat kauteen
### Edellinen kausi ja ennusteet

Edellinen kausi oli päättynyt Sportin osalta pudotuspeleissä puolivälierissä tappioon Mikkelin Jukureille. Mestiksen runkosarjassa Sport oli toinen, saaden 109 pistettä.

Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittajista ei ennakoinut Sportia mitaleille. Paras runkosarjasijoitus oli yhdestoista sija, johon Sportin ennakoi sijoittuvan MTV Sportin toimittaja. Kaikki muut toimittajat ennakoivat Sportin jäävän runkosarjan viimeiseksi. Yksi toimittaja ennakoi Matt Generousin voittavan jäähypörssin ja yksi toimittaja ennakoi Sportin antavan ensimmäisenä potkut valmentajalleen.

Jääkiekkolehti listasi ennen kauden alkua liigan 50 parasta pelaajaa. Yksikään Sportin pelaaja ei mahtunut listalle.

### Pelaajavaihdokset

Sport menetti maalintekovoimastaan viime kauteen verrattuna 31,9 pronsettia eli lähteneet pelaajat tekivät yhteensä 60 maalia. Viime kauteen verrattuna vain Tappara menetti Sportia vähemmän maalintekovoimaansa. Lähteneistä pelaajista eniten maaleja oli tehnyt Jere Laaksonen.

Ennen kauden alkua Sportista lähti 19 pelaajaa, joista kaksi oli maalivahteja, seitsemän puolustajia ja kymmenen hyökkääjiä. Waasa Red Ducksiin siirtyi neljä, Mestisseuroihin neljä ja kaksi pelaajaa Kazakstanin mestaruussarjan Aristan Temirtauhun. Sportiin siirtyi ennen kauden alkua kaksi maalivahtia, neljä puolustajaa ja 12 hyökkääjää. Saapuneista pelaajista yhdeksän tuli muista SM-liigaseuroista.

## Talous

Kauteen lähdittäessä Sportin pelaajabudjetti oli 1,5&nbsp;miljoonaa euroa. Sportin pelaajakulut olivat koko liigan pienimmät. Pelaajien palkat mukaan luettuna Sportin kulubudjetti oli 4&nbsp;625&nbsp;000&nbsp;euroa, mikä oli myös liigan pienin budjetti. Kaikkien SM-liigaseurojen yhteinen kulubudjetti oli 89&nbsp;000&nbsp;000 euroa.

Sportin tulobudjetti oli 4,8&nbsp;miljoonaa euroa. Tämä oli myös surkein budjetti. Markkinointitulot toivat Sportille 3&nbsp;miljoonaa euroa, pääsylipputulot 1,71&nbsp;miljoonaa ja muut tulot 90&nbsp;000&nbsp;euroa. Pääsylipputulot olivat liigan neljänneksi parhaimmat, markkinointitulot keskitasoa ja muut tulot liigan pienimmät

Sportin tulostavoite oli 175&nbsp;000 euroa. Parempaan tulokseen pyrkivät ainoastaan Espoo Blues, Hämeenlinnan Pallokerho ja Oulun Kärpät. Nollatulokseen pyrkivät HIFK, JYP, Rauman Lukko ja Turun Palloseura. Liigaseurojen tulostavoite oli yhteensä lähes 1,5&nbsp;miljoonaa euroa.

Sportin pitkäaikaisen velan suuruus oli kauden alussa 120&nbsp;000&nbsp;euroa.

## Tilastot ja luettelot

### Runkosarjan sarjataulukko

## Lähteet

* 

### Viitteet
Marita Yli-Ilkka

**Marita Yli-Ilkka** (o.s. **Panttila**, s. 20. huhtikuuta 1953 Kauhajoki) on aktiiviuransa päättänyt suomalainen kestävyysjuoksija. Hän edusti vuodesta 1983 lähtien Ilmajoen Kisailijoita ja vastasi itse omasta valmennuksestaan. Ulkoratojen SM-kisoista Yli-Ilkka saavutti maratonilta kultaa vuonna 1989 sekä hopeaa vuonna 1990. Lisäksi hän saavutti tiejuoksussa kaksi pronssia 15 kilometrin matkalta vuosina 1987 ja 1990. Yli-Ilkka ei ole esiintynyt virallisissa kilpailuissa vuoden 2005 jälkeen.

## Lähteet
Schefflerin palatsi

**Schefflerin palatsi** on rakennus Tukholman Vasastanin kaupunginosassa osoitteessa Drottninggatan 116. Se tunnetaan kummitustalona.

Barokkityylisen palatsin rakennutti vuosina 1699–1701 hollantilaissyntyinen kauppias Hans Petter Scheffler. Alkuperäistä suunnittelijaa ei tunneta. Rakennusta muutettiin Axel Kumlienin suunnitelmien mukaan vuonna 1875. Taloon kuuluu myös aidalla ympäröity puutarha, jossa on huvimaja. Palatsi restauroitiin vuonna 1926, ja se toimi vuosina 1927–1976 Tukholman yliopiston hallintorakennuksena. Nykyään se on yliopiston edustustiloina.

Palatsissa 1700-luvun lopulla asuneen ruukinpatruuna Jacob von Balthasar Kniggen sanotaan kummittelevan siellä. Palatsi tunnetaan myös nimellä *spökslottet* eli ”kummituslinna”.

Nimellä Petissan tunnettu Schefflerin palatsin siipirakennus tuli tunnetuksi 1800-luvun lopulla kahvilana. Se siirrettiin vuonna 1907 kokonaisena Skansenin ulkoilmamuseoon.

## Lähteet

## Aiheesta muualla
Jamie Burnett

**Jamie Burnett** (s. 16. syyskuuta 1975 Hamilton) on skotlantilainen entinen snooker-ammattilainen.

Vuonna 1992 ammattilaisuransa aloittanut Burnett on parhaimmillaan ollut maailmanrankingin sijalla 27 vuonna 1999.

Vuoden 2004 UK Championship -turnauksessa Burnett teki ennätyksen, suorittaen turnaustasolla suurimman lyöntisarjan 148 pistettä aloittaen *freeball*-tilanteesta tyhjentäen sitten kaikki pallot pöydältä. Samassa turnauksessa David Gray teki turnauksen historian kuudennen *maksimibreikin*, joten tällöin harvinaislaatuisesti turnauksen suurimman lyöntisarjan palkinto meni eri henkilölle, kuin sille, joka teki *maksimin*.
Päivi Rikala

**Päivi Rikala** (s. 29. huhtikuuta 1971 Hämeenkyrö) on aktiiviuransa päättänyt suomalainen kuulantyöntäjä. Hän edusti koko uransa ajan Kyröskosken Pontta, ja hänen valmentajanaan toimi Matti Yrjölä. Kalevan kisoista Rikala saavutti kuulantyönnön pronssia vuonna 1990. Vuoden 1990 alle 20-vuotiaiden maailmanmestaruuskilpailuissa Rikala sijoittui kahdeksanneksi. Virallisissa kilpailuissa hän ei ole esiintynyt vuoden 1992 jälkeen.

## Lähteet
Heli Nevanpää

**Heli Kristiina Nevanpää** (s. 3. lokakuuta 1967 Turku) on aktiiviuransa päättänyt suomalainen kilpakävelijä. Hän edusti koko uransa ajan Turun Weikkoja ja hänen valmentajanaan toimi Heikki Nevanpää. Ulkoratojen SM-kisoista Nevanpää saavutti kaikkiaan kuusi mitalia; 5 000 metrin kävelyssä hopeaa vuonna 1988 ja pronssia vuonna 1990, 10 kilometrin kävelyssä hopeaa vuonna 1991 sekä kaksi pronssia vuosina 1988 ja 1990 sekä kultaa 3 x 3 000 metrin kävelyviestissä vuonna 1987. Sisäratojen SM-kisoista hän voitti 3 000 metrin kävelyssä kaksi hopeaa vuosina 1989 ja 1990 sekä kaksi pronssia vuosina 1987 ja 1991. Virallisissa kilpailuissa Nevanpää ei ole esiintynyt vuoden 1995 jälkeen.

Nevanpään tytär Liina Winborn voitti 10&nbsp;000 metrin juoksun Suomen-mestaruuden Kalevan kisoissa 2025.

## Lähteet
FS Drogou (F783)

**Drogou** (runkonumero F783) oli Ranskan laivaston 1976 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 1. lokakuuta 1973. Se laskettiin vesille 30. marraskuuta 1974 ja otettiin palvelukseen 30. syyskuuta 1976.

## Palvelus
Alus poistettiin palveluksesta vuonna 2000 ja myytiin Turkille, joka liitti sen laivastoonsa 25. heinäkuuta 2002 nimellä *TCG Bodrum* runkonumerolla F-501.

## Lähteet
*

### Viitteet
Duncan II

**Duncan II** (noin 1060-1094) oli Skotlannin kuningas. Hän oli Malcolm III:n poika. Hän vietti nuoruudessaan 15 vuotta panttivankina Englannissa ennen kuin Vilhelm Punainen vapautti hänet vuonna 1087. Duncan syrjäytti setänsä Donald Banen noin 34-vuotiaana. Kuninkaana hän oli käytännössä Englannin vasalli, ja siksi epäsuosittu skotlantilaisten keskuudessa. Hänet surmattiin loppuvuodesta 1094, kun hän oli hallinnut alle puoli vuotta. Donaldin epäillään olleen surmatyön takana.

## Lähteet
Outland (videopeli)

**Outland** on suomalaisen Housemarquen kehittämä ja Ubisoftin julkaisema tasohyppelypeli, joka julkaistiin alun perin 27. huhtikuuta 2011 Xbox 360:lle Xbox Live Arcaden kautta. Peli on sittemmin julkaistu myös PlayStation 3:lle PlayStation Networkin kautta ja peli on julkaistu Steam-palvelussa Microsoft Windowsille, OS X:lle ja Linuxille.

IGN valitsi pelin parhaaksi PlayStation Networkin peliksi vuonna 2011.

## Lähteet

## Aiheesta muualla
* 
*Peli Housemarquen sivuilla
FS Quartier-Maître Anquetil (F786)

**Quartier-Maître Anquetil** (runkonumero F786) oli Ranskan laivaston vuonna 1978 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 1. elokuuta 1975. Se laskettiin vesille 7. elokuuta 1976 ja otettiin palvelukseen 4. helmikuuta 1978.

## Palvelus
Alus poistettiin palveluksesta 2000 ja myytiin Turkille, joka liitti sen laivastoonsa 25. heinäkuuta 2002 nimellä *TCG Bandirma* runkonumerolla F-502.

## Lähteet
*

### Viitteet
FS Second-Maître Le Bihan (F788)

**Second-Maître Le Bihan** (runkonumero F788) oli Ranskan laivaston 1979 palvelukseen otettu D’Estienne d’Orves -luokan korvetti ().

## Valmistus

Alus tilattiin Lorientin laivastontelakalta, missä köli laskettiin 1. marraskuuta 1976. Se laskettiin vesille 13. elokuuta 1977 ja otettiin palvelukseen 7. heinäkuuta 1979.

## Palvelus
Alus poistettiin palveluksesta 2002 ja myytiin Turkille, joka liitti sen laivastoonsa 24. heinäkuuta 2003 nimellä *TCG Bafra* runkonumerolla F-505.

## Lähteet
*

### Viitteet
Alan Irvine

**James Alan Irvine** (s. 12. heinäkuuta 1958 Glasgow) on skotlantilainen jalkapallovalmentaja ja entinen jalkapalloilija. 

Omalla peliurallaan Irvine edusti vuosien 1977–1992 välillä viittä eri seuraa Skotlannissa ja Englannissa. Hänen pelipaikkansa oli oikea laituri.

Evertonin akatemiajohtajana kolmen vuoden ajan toimineen Irvinen nimitys West Bromwichin päävalmentajaksi oli suuri yllätys, ja seuran kannattajat olivat vahvasti pettyneitä päätökseen. Irvinen alaisuudessa West Bromwich pelasi heikosti ja voitti syyskaudella 2014/15 vain neljä 19 Valioliiga-ottelusta. Lopulta Irvine sai joulukuun lopussa 2014 potkut, kun West Brom oli vajonnut liigassa sijalle 16. 

## Lähteet
Leibnizin lause

**Leibnizin lause** on geometriassa kolmiota koskeva tulos, joka kuuluu seuraavasti: Olkoon G kolmion ABC keskijanojen leikkauspiste. Tällöin jokaiselle pisteelle M on voimassa |MA|^2+|MB|^2+|MC|^2=3|MG|^2+\frac{1}{3}\left (|AB|^2+|BC|^2+|AC|^2\right )
Myös seuraava tulos tunnetaan Leibnizin lauseena: Jos kolmion sivujen pituudet ovat a,b ja c, ympäri piirretyn ympyrän keskipiste O, kolmion mediaanien leikkauspiste G ja kolmion ympäri piirretyn ympyrän säde R, niin OG^2=R^2-\frac{1}{9}\left (a^2+b^2+c^2\right ). Lause voidaan todistaa Stewartin lauseen avulla.

## Lähteet
Margaret (Skotlanti)

**Margaret** (norj: *Margrete*, skotti-gaeli: *Maighread*; tunnetaan myös nimellä "Norjan neito", engl. *Maid of Norway*) ; (9. maaliskuuta - 9. huhtikuuta 1283 Tønsberg, Norjan kuningaskunta – 26. syyskuuta 1290 Orkeynsaaret, Norjan kuningaskunta) oli Skotlannin kuningatar vuosina 1286–1290.

## Suku
Hänen äitinsä Skotlannin prinsessa Margaret (1261–1283), oli Norjan kuningas Eerik II:n ensimmäinen puoliso. Hän kuoli 9. huhtikuuta 1283 tyttärensä synnytyksen jälkeisiin komplikaatiohin. Margaretin äidinisä oli Skotlannin kuningas Aleksanteri III ja äidinäiti Englannin prinsessa Margaret (1240–1275), kuningas Henrik III:n ja kuningatar Eleonore de Provencen vanhin tytär sekä kuningas Edvard I:n sisar.

## Skotlannin kuningatar
Margaret oli isoisänsä kuollessa kolmivuotias tullessaan Skotlannin kuningattareksi ja parlamentti nimesi hänelle kuusi holhoojaa, jotka hoitivat käytännön hallintotoimet. Skotit päättivät Brighamin (Berwickshire) sopimuksessa 12. maaliskuuta 1290 että hän menisi naimisiin isosetänsä pojan, Englannin prinssi Edward of Caernarfonin (tuleva Edvard II) kanssa.

Elo-syyskuun lopulla 1290 8-vuotias Margaret nousi laivaan Bergenissä. Hän sairastui matkalla, laiva pysähtyi Norjan hallussa oleville Orkneynsaarille, jossa Margaret kuoli 26. syyskuuta 1290 häntä saattaneen Bergenin piispa Narven käsivarsille. Hänet haudattiin äitinsä viereen Bergeniin. Häntä ei koskaan kruunattu Skotlannin kuningattareksi.

Margaretin kuoleman jälkeen Skotlannissa alkoi kiista vallanperimyksestä, ja itsenäisyyssota syttyi vuonna 1296.

## Lähteet
Kustaa Vaasan kirkko

**Kustaa Vaasan kirkko** () on seurakuntakirkko Tukholman Vasastanin kaupunginosassa Odengatanin ja Karlbergsvägenin väliseen kiilaan jäävässä korttelissa, Odenplan-aukion länsilaidalla.

Arkkitehti Agi Lindegrenin suunnittelema kirkko rakennettiin vuosina 1898–1906. Se edustaa uusbarokkia ja sen esikuvaksi on mainittu Torinon La Superga -kirkko. Pohjakaava on kreikkalaisen ristin muotoinen. Alttarin ympärillä oleva veistosryhmä Burchard Prechtin vuosina 1725–1731 tekemä; se sijaitsi alun perin Uppsalan tuomiokirkossa, mutta siirrettiin sieltä pois kunnostustöiden yhteydessä 1890. Kupolin kattomaalaukset ovat taidemaalari Vicke Andrénin työtä. Kustaa Vaasan kirkko vihittiin käyttöön 10. kesäkuuta 1906. Seurakunta lohkaistiin Aadolf Fredrikin kirkon seurakunnasta.

Kirkossa on 1&nbsp;200 istumapaikkaa. Kupolin torni on 60 metriä korkea.

Kustaa Vaasan kirkon yhteyteen rakennettiin 1923–1924 Ruotsin ensimmäinen kolumbaario, jonka ovat suunnitelleet Gustaf Lindgren ja Gustaf Sällström.

## Lähteet

## Aiheesta muualla

*Gustaf Vasa församling
Nicolas Froment

**Nicolas Froment** (n. 1435 Uzès – n. 1483 Avignon) oli ranskalainen taidemaalari.

Froment toi flaamilaisen naturalismin Ranskan taiteeseen. Hän perusti yhdessä Enguerrand Charontonin kanssa taidekoulun Ranskan Avignoniin noin 1450. Heidän ja muiden samaan provencelaiseen taiteilijaryhmään kuuluneiden taiteilijoiden työt olivat aikanaan kysyttyjä, mutta heidät unohdettiin myöhemmin.

Fromentin tyyliä on arvosteltu kollegoihinsa verrattuna hiomattomaksi, suunnittelultaan kömpelöksi sekä värinkäytöltään epähienovaraiseksi. Häntä arvostettiin kuitenkin uudistajana. Hänen tunnetuin työnsä on *Palava pensas* (1475), jonka hän teki Anjoun herttua Renélle.

## Lähteet
Dunadd

**Dunadd** () oli kaupunki nykyisessä Skotlannissa. Se sijaitsi Add-joen varrella 53 m korkealla kukkulalla. Vuosina 500–900 se oli alueen tärkein kaupunki. Dunadd oli skottien, Irlannista saapuneen kelttiheimon valtion, Dál Riatan pääkaupunki. Nykyisin kaupungista on jäljellä muutamia raunioita.

Alueella on tehty arkeologisia kaivauksia kolmeen otteeseen, viimeksi vuonna 1981. Sieltä löytyneet tavarajäänteet osoittavat että se on käynyt kauppaa monien mannermaan kaupunkien kanssa. Korut ja jalometallit osoittavat että siellä on toiminut monia kultaseppiä.

Kaupunki oli voimakkaasti linnoitettu.

## Lähteet

## Aiheesta muualla
Caithness

**Caithness** (, ) on alue Skotlannin pohjoiskärjessä. Alueen nimi on peräisin piktien valtakaudelta. Historian kuluessa se on ollut kuningaskunta, jaarlikunta, lääni ja maakunta. Nykyisin se on osa Ylämaan hallintoalueen osaa nimeltä Caithness, Sutherland ja Easter Ross.

## Lähteet

## Aiheesta muualla
Jussi Jännes

**Juho Kaarlo Väinö (Jussi) Jännes** (23. maaliskuuta 1922 Helsinki – 12. maaliskuuta 1967 Las Palmas, Espanja) oli suomalainen maisema-arkkitehti, joka suunnitteli muun muassa Espoon Tapiolan ulkoalueet.  

Genetz-sukuun kuuluneen Jänneksen vanhemmat olivat maatalouspoliitikko, lähettiläs, professori ja MTK:n puheenjohtaja Juho Jännes ja Suomen sotilaskotiliiton puheenjohtaja Toini Liljeström. Hänen sisaruksiaan olivat professori Lauri Jännes (1917–2002) ja taidegraafikko Lea Ignatius (1913–1990). Jännes kirjoitti ylioppilaaksi 1942, valmistui hortonomiksi Lepaan puutarhaopistosta 1948 ja jatkoi opintojaan Ruotsissa ja Tanskassa. Suomeen hän palasi 1955 Kööpenhaminan Kuninkaallisesta taideakatemiasta, mutta hän ei suorittanut siellä loppututkintoa.

Arkkitehtina Jännes aloitti Aarne Ervin toimistossa, jonka ehdotus voitti Espoon Tapiolan suunnittelukilpailun. Työskenneltyään kaksi vuotta Erville Jännes siirtyi vuodeksi Tapiolaa rakennuttaneen Asuntosäätiön palvelukseen. Hänen 1958 perustamansa oman suunnittelutoimiston ensimmäisiä töitä olivat juuri Tapiolan ja Turun yliopiston ulkoalueet. Tapiolaan Jännes suunnitteli kymmenen vuoden aikana kaiken kaikkiaan yhteensä yli 80 kohdetta, kuten keskeiset avoimet puistoalueet Silkkiniitty ja Leimuniitty. Myöhemmin hän suunnitteli muun muassa Rovaniemen Korkalovaaran ja Jyväskylän Viitaniemen alueita, Alkon Rajamäen tehtaiden pihat Nurmijärvellä, Helsingin yliopiston kirjaston laitosten ulkoalueet Asikkalan Urajärvellä, monia voimalaitosten pihoja sekä yhtenä viimeisistä töistään Saimaan kanavan ympäristöä.

Jännes oli Suomen ensimmäisiä maisema-arkkitehteja, jotka keskittyivät pelkästään suunnitteluun, kun aiemmin puutarha-arkkitehdeilla oli ollut tapana myös rakentaa itse suunnittelemansa kohteet. Hän kehitti omintakeisen esitystyylin suunnitelmilleen, jonka esikuvana on pidetty hänen tanskalaista opettajaansa Carl Theodor Sørenseniä. Hänen arvellaan saaneen vaikutteita myös Brasílian maisemasuunnittelija Roberto Burle Marxilta ja amerikkalaiselta Thomas Churchiltä. Jänneksen suunnitelmiinsa sisällyttämiä laajoja nurmialueita ja eksoottisten kasvien käyttöä kritisoitiin aikanaan Suomessa, mutta hän sai myös seuraajia kuten Maj-Lis Rosenbröijer. Hänen vaikutuksensa alan opettajana ja kehittäjänä myös laajemmin oli merkittävä.   

Jännes opetti Teknillisessä korkeakoulussa ja oli Suomen Puutarha-arkkitehdit ry:n puheenjohtaja 1964–1966.

## Lähteet

## Kirjallisuutta
* Ruokonen, Ria 1992. *Puutarha-arkkitehti Jussi Jännes Tapiolan suunnittelijana.* Diplomityö. Espoo: Teknillinen korkeakoulu.

## Aiheesta muualla
* Viitaniemen asuntoalueesta Museoviraston sivuilla.
* Espoon Leimuniityn uudistus- ja kunnostussuunnitelma.
Bankass

**Bankass** on maalaiskunta ja sen keskuskylä sekä Moptin alueen Bankassin piirin hallinnollinen keskus Malissa. Se sijaitsee 117 kilometriä maanteitse Moptista kaakkoon. Kunnassa on 30&nbsp;200 asukasta (vuonna 2009).

Bankassin kunnan pinta-ala on 927 neliökilometriä. Se rajoittuu pohjoisessa Bankassin piirin Kani Bozonin, lännessä Dimbal Habén ja etelässä Soubalan sekä idässä Koron piirin Dougouténé II:n, Pel Maoudén ja Koporokendié Nân kuntiin. Pinnanmuodostukseltaan seutu on tasankoa. Pysyviä vesistöjä ei ole.

Kuntaan kuuluu 26 kylää ja useita pienempiä asutuksia. Asukkaat ovat etupäässä dogoneja, markoja, fulbeja, samoja ja moseja.

Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Viljelykasveista tärkeimmät ovat hirssi, durra, maapähkinä, maapapu, fonio, lehmänpapu ja seesami. Kotieläimiä ovat naudat, lampaat, vuohet, aasit, hevoset ja siipikarja.

Bankassin kautta kulkee Moptista Burkina Fasoon johtava maantie RN15. Palveluihin kuuluu kuusi alakoulua, yksi yläkoulu, viisi koraanikoulua, poliklinikka ja terveysasema.

## Lähteet
Moulinsin mestari

**Moulinsin mestari** (ransk. *Maître de Moulins*) oli 1400-luvun jälkipuoliskolla toiminut taidemaalari ja flaamilaisten oppien seuraajista viimeinen suuri mestari. Hänen tunnetuimpia teoksiaan ovat *Kristuksen syntymä* (1480) ja *Moulinsin triptyykki* (1498–1500), joista jälkimmäisen mukaan hänet on nimetty. Moulinsin mestariksi on arveltu etenkin flaamilaistaustaista **Jean Heytä**, mutta myös Kaarle VII:n ja Itävallan Margareeta Itävaltalaisen hovimaalaria Jean Perréalia, tai Jan Provoostia.

Moulinsin mestaria pidetään kansainvälisen gotiikan ranskalaisen koulukunnan tärkeimpänä edustajana. Hän otti vaikutteita flaamilaisesta taiteesta, mutta hänen taiteensa perustuu kuitenkin etenkin ranskalaisiin Bourgesin ja Bourbonnaisin koulukuntiin. Hänen kasvokuvissaan on lisäksi mahdollisesti italialaisia vaikutteita. Jotkin Moulinsin mestarin nimiin pannut teokset yhdistetään häneen vain tyylillisten piirteiden pohjalta.

Jean Heystä tiedetään hyvin vähän. Pitkään taidehistorioitsijat viittasivat häneen vain yksinkertaisesti Moulinsin mestarina. Hey toimi Ranskassa aloittaen vuoden 1480 paikkeilla ja lopettaen vuoden 1504 jälkeen. Hän syntyi todennäköisesti Alankomaissa ja tyylillisten samankaltaisuuksien vuoksi Hugo van der Goes oli todennäköisesti hänen opettajansa. Vuodesta 1483 lähtien hän työskenteli Moulinsissa, vaikutusvaltaisten Bourbonien hovissa. Heyn maalausten realistisissa elementeissä on selvää aikaisen alankomaalaisen maalaustaiteen vaikutusta. Useissa hänen aihevalinnoissaan ja tyylissään näkyy italialainen ja Bourgesin koulukunnan sekä erityisesti Jean Fouquetin vaikutus. Heyn tyylin perusteella hän on selvästi ranskalainen taidemaalari, johon vaikutti jo renessanssi.

Heyn tärkeimmät työt ovat *Kristuksen syntymä* (n. 1480), *Charles II de Bourbon* (1482/1483), *Le dauphin Charles Orland* (1492–1495), *Ecce Homo* (1494) ja *Moulinsin triptyykki* (n. 1500).

## Lähteet
Mons Graupiuksen taistelu

**Mons Graupiuksen taistelu** käytiin Rooman valtakunnan ja kaledonialaisten välillä nykyisen Skotlannin alueella vuonna 83. Taistelussa roomalaisen sotapäällikkö Gnaeus Julius Agricolan johtamat joukot kukistivat kaledonialaisheimojen liittouman armeijan. Varsinaisesta taistelupaikasta ei ole tarkkaa tietoa. Taistelu tunnetaan ensimmäisellä vuosisadalla eläneen roomalaisen historioitsija Tacituksen kuvauksesta, joka on tosin myöhemmin kyseenalaistettu. Jotkut nykyhistorioitsijat ovat jopa väittäneet, että taistelua ei koskaan käytykään ja koko kuvaus oli Tacituksen omaa keksintöä. Tämä näkökulma on kuitenkin vähemmistössä.

Voitosta huolimatta roomalaiset vetäytyivät pian Kaledoniasta ja joukkoja siirrettiin vaarallisemmalle Tonavan rajalle. Kymmenen vuotta myöhemmin he olivat vetäytyneet Newcastlen tasalle.

## Lähteet
*

### Viitteet
Margaret

**Margaret** voi viitata esimerkiksi seuraaviin:

* Margaret, naisen etunimi (Margareta-nimen englanninkielinen muoto)
** Skotlannin Pyhä Margaret (n. 1045–1093), Englannin prinsessa ja Skotlannin kuningatar
** Margaret (1283–1290), Skotlannin kuningatar
** Margaret  (1872–1954), Preussin ja Saksan prinsessa
** Margaret (1882–1920), Connaughtin prinsessa ja Ruotsin kruununprinsessa
** Margaret (1930–2002), Snowdonin kreivitär, Elisabet II:n sisko.
** Margaret Thatcher (1925–2013), brittiläinen poliitikko ja pitkäaikainen pääministeri
** Margaret, *Małgorzata Jamroży* (s. 1991), puolalainen laulaja
** Margaret Hamilton (s. 1936), yhdysvaltalainen tieteilijä
** Margaret Hughes (k. 1719), englantilainen näyttelijä

* Margaret, Uranuksen kuu
Tay

**Tay** on Skotlannin pisin joki. Se virtaa 193 kilometrin matkan Ben Luin pohjoisrinteiltä Pohjanmereen, johon se laskee Dundeen eteläpuolella Tayvuonossa. Joen valuma-alue kattaa noin 6&nbsp;200 neliökilometriä. Alajuoksullaan joki on lähes kolme kilometriä leveä ja kuljettaa enemmän vettä kuin Thames ja Severn yhteensä.

Joessa elää lohia, saukkoja ja nahkiaisia.

## Lähteet

## Aiheesta muualla
Parineeti Chopra

**Parineeti Chopra** (s. 22. lokakuuta 1988 Ambala, Haryana, Intia) on intialainen näyttelijä, joka työskentelee hindinkielisessä elokuvateollisuudessa. Hän teki ensiesiintymisensä romanttisessa komediassa *[[Ladies vs Ricky Bahl]]* (2011) ja voitti parhaan naistulokkaan Filmfare Awards -palkinnon. Kriitikot ylistivät hänen roolisuoritustaan romanttisessa draamassa *[[Ishaqzaade]]* (2012), mistä hän sai National Film Awards -erityismaininnan. Hän sai kehuja myös suorituksistaan menestyneissä romanttisissa komedioissa *[[Shuddh Desi Romance]]* (2013) ja *[[Hasee Toh Phasee]]* (2014). Myöhempiin menestyksiin kuuluivat komedia *[[Golmaal Again]]* (2017) ja sotadraama *[[Kesari (elokuva)|Kesari]]* (2019).

## Varhainen elämä ja yksityiselämä
Chopra syntyi hindulaiseen punjabiperheeseen Ambalassa Haryanan osavaltiossa. Hänen isänsä on liikemies ja äiti on kotirouva. Hänellä on kaksi veljeä. Näyttelijät Priyanka Chopra, Meera Chopra ja Mannara Chopra ovat hänen serkkujaan. Hän lähti 17-vuotiaana opiskelemaan Manchesterin yliopistoon Englantiin. Hän halusi sijoituspankkiiriksi Lontooseen, mutta valmistuttuaan palasi taantuman vuoksi Intiaan.

Chopra meni naimisiin poliitikko Raghav Chadhan kanssa Udaipurissa 24. syyskuuta 2023.

## Filmografia

## Televisio

## Lähteet

## Aiheesta muualla

* 
*
Turtles-mutanttikilpikonnat (1. tuotantokausi)

Teini-ikäisten mutanttininjakilpikonnien 1.kauden jaksokuvaukset.

## Jaksoluettelo

### Turtle Tracks

### Enter the Shredder

### A Thing About Rats

### Hot Rodding Teenagers from Dimension X

### Shredder & Splintered

## Lähteet
* 
* Turtles -mutanttikilpikonnat IMDB:ssä, viitattu 24.9.2014
* Turtles -mutanttikilpikonnat TV.com:ssa , viitattu 24.9.2014

## Aiheesta muualla
*Sarjan arvostelu Cinemassacre.com:issa (osa 1) 
*Sarjan arvostelu Cinemassacre.com:issa (osa 2) 
*Sarjan arvostelu Cinemassacre.com:issa (osa 3)
Kari Nisula

**Kari Elias Nisula** (s. 9. syyskuuta 1963 Oulu) on aktiiviuransa päättänyt suomalainen kiekonheittäjä. Hän edusti koko uransa ajan Oulun Pyrintöä ja hänen valmentajinaan toimivat hänen isänsä Alpo Nisula sekä Pentti Kahma. Kalevan kisoista Nisula saavutti kiekonheitossa kaksi hopeaa vuosina 1986 ja 1989 sekä pronssia vuonna 1990. Virallisissa kilpailuissa hän ei ole esiintynyt vuoden 1992 jälkeen.

## Lähteet
Ilkka Väänänen (juoksija)

**Ilkka Juhani Väänänen** (s. 25. maaliskuuta 1962 Hamina) on aktiiviuransa päättänyt suomalainen kestävyysjuoksija. Hän edusti vuodesta 1988 lähtien Lahden Ahkeraa ja vastasi itse omasta valmennuksestaan. Ulkoratojen SM-kisoista Väänänen voitti kultaa maratonilta vuonna 1990. Virallisissa kilpailuissa hän ei ole esiintynyt vuoden 1996 jälkeen. Urheilu-uransa ohella ja sen jälkeen Väänänen toimi valmentajana myös muille juoksijoille.

## Lähteet
Rannoch Moor

**Rannoch Moor** () on soinen nummiylänkö Skotlannin Ylämailla Loch Rannochin länsipuolella. Se sijaitsee Ylämaan, Perth ja Kinrossin sekä Argyll ja Buten hallintoalueilla. Rannoch Moor on runsaan 300 metrin korkeudessa meren pinnasta, kun ympäröivät vuoret kohoavat yli 900 metriin. Ylängön poikki etelästä pohjoiseen kulkee A82-maantie ja West Highland Railway.

Don Rosan sarjakuvatarinoissa MacAnkan klaanin sukulinna Ankkapurha sijaitsee Rannochin nummella.

## Lähteet

## Aiheesta muualla
Ilze Ose-Hlebovicka

**Ilze Ose-Hlebovicka** (s. 17. tammikuuta 1975 Riika, Latvian SNT, Neuvostoliitto) on latvialainen koripallovalmentaja ja akiiviuransa lopettanut koripalloilija.

Ose-Hlebovicka pelasi kansainvälisen uran ja muun muassa suomalaisessa Tampereen Pyrinnössä kaudella 1993–1994. Hän kuului Latvian naisten koripallomaajoukkueeseen vuosien 1999 ja 2007 EM-kilpailuissa. Hän on valmentanut muun muassa Latvian alle 18-vuotiaiden naisten maajoukkuetta.

## Lähteet
* Ilze Ose  baskethotel.com

### Viitteet
Virgil Misidjan

**Virgil Misidjan** (s. 24. heinäkuuta 1993 Goirle) on alankomaalainen jalkapalloilija, joka edustaa Bulgarian pääsarjassa pelaavaa Ludogorets Razgradissa. Laitahyökkääjän paikalla pelaava Misidjan on pelannut seurassa vuodesta 2013. Hänet tunnetaan paremmin lempinimellään Vura, joka lukee myös hänen paidassaan. Willem II Tilburgin kasvatti Misidjan oli nostamassa seuraa takaisin Eredivisieen kaudeksi 2012-2013. Hän pelasi seurassa 54 ottelua, joissa syntyi kymmenen maalia. Syyskuussa 2014 hän teki debyyttinsä Mestareiden liigassa Ludogoretsin paidassa Liverpool FC:tä vastaan. Misidjan on pelannut myös Alankomaiden alle 20-vuotiaiden maajoukkueessa.

## Lähteet
*
Anthems for the Rejected

**Anthems for the Rejected** on suomalaisen alternative metal -yhtye Aprilin toinen studioalbumi. Se julkaistiin syyskuussa 2008 levymerkillä Spinefarm Records.

## Kappaleet
#
#
#
#
#
#
#
#
#
#
#
#

## Kokoonpano
* Hakim Hietikko – kitara, laulu
* Janne Aulavuori – kitara, laulu
* Mikko Merilinna – kitara, laulu
* Maarik Leppä – basso
* Kimmo Enroth – rummut

## Arvostelut
* Desibeli.net: 
* Imperiumi: 7-/10
* Nyt.fi: 
* Soundi: 

## Lähteet

## Aiheesta muualla
* 
* Anthems for the Rejected discogs.com -sivustolla
Jari Aaltonen

**Jari Aaltonen** (s. 20. marraskuuta 1965 Porvoon mlk) on suomalainen entinen jalkapalloilija. Hän oli pelipaikaltaan hyökkääjä.

Aaltonen edusti urallaan muun muassa Ilvestä ja Tampereen Pallo-Veikkoja. Hän oli voittamassa Suomen mestaruuden vuonna 1994. Pääsarjaotteluita hänelle kertyi yhteensä 146, joissa hän teki 30 maalia. Aaltosen veli Mika oli myös jalkapalloilija.

## Saavutukset
*Suomen mestaruus 1994
*I divisioonan maalikuningas 1986

## Lähteet
Tidelines

**Tidelines** on suomalaisen alternative metal -yhtye Aprilin esikoisalbumi. Se julkaistiin helmikuussa 2007 levymerkillä Spinefarm Records.

## Kappaleet
#
#
#
#
#
#
#
#
#
#

## Kokoonpano
* Mikko Merilinnaaka – kitara, piano
* Hakim Hietikko – laulu
* Jaakko Pulkki – basso, laulu
* Mikko Huovila – rummut

+

* Tuukka Helminen – sello (kappale 10)

### Tuotanto
* Tero Kinnunen – tuottaja, äänittäjä
* Mika Jussila – masteroija

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Pyhän Marian kirkko (Auchindoir)

**Pyhän Marian kirkko** on skotlantilainen keskiaikainen kirkko, joka on yksi harvoista 1200-luvulta säilyneistä. Se oli käytössä vuoteen 1810, jolloin uusi kirkko rakennettiin lähistölle. Alkuvaiheessa se oli paikallisen mäkilinnan käytössä.

Kirkon pohjoisseinässä oleva sakramenttikaappi on peräisin 1500-luvun alusta.

## Lähteet
Tiia Huuhka

**Tiia Huuhka** (s. 20. maaliskuuta 1986) on suomalainen aktiiviuransa lopettanut koripalloilija.

Kaaron Roiman kasvatti Huuhka pelasi urallaan naisten SM-sarjaa Tampereen Pyrinnön ja BC Nokian joukkueissa yhteensä neljän kauden ajan. Huuhka oli hyvä heittäjä, sillä hänen kahden pisteen heittonsa onnistuivat SM-runkosarjassa keskimäärin 50,2-, kolmen pisteen heitot 42,1- ja vapaaheitot 89,7-prosenttisesti. Kaudella 2006–2007 Huuhka oli SM-runkosarjan tarkin kolmen pisteen heittäjä 48,5:n onnistumisprosentilla.

Huuhka valittiin kauden 2005–2006 päätteeksi naisten SM-sarjan vuoden tulokkaaksi. 

## Lähteet
* Tiia Huuhka  baskethotel.com

### Viitteet